Lolland-Falsters Stifts-Tidende, 1841-08-26
Om Expeditionen med Fregatten Bellona læses følgende Meddelelse i Handelstidenden for den 21de dennes. Fregatten Bellona er nu, efter et Aars Fraværelse, vendt tilbage fra sit Togt til Sydamerica. Eet af Hovedøiemedenne med denne Expedition var, som bekjendt, at sikkre den danske Handel og Skibsfart paa de sydamericanske Stater, ved at indlede diplomatiske Forbindelser med disse, saavelsom ogsaa at opfylde et af vore Skibsrhederier yttret Ønske om ved et Krigskibs Nærværelse i Farvande, hvor Handelsmarinen driver en betydelig og indbringende Fragtfart, at vise det danske Handelsslag beskyttet ved en Orlogsmarine. Expeditionens Chef, Kammerherre, Commandeur Wulff, har derfor paa de forskjellige Steder strax sat sig i Forbindelse med de respective Regjeringer, og hos alle disse har han deels foretaget de indledende Skridt til at knytte tractatmæssige Forbindelser, deels modtaget de meest tilfredsstillende Forsikkringer for den danske Handels og Skibsfarts Beskyttelse i deres Stater. Med Republiken Uruguay's og den Argentinske Confoederations Regjeringer er der saaledes indledet Underhandlinger, og fra begge er der modtaget Tilsagn om, at danske Skibe og Undersaatter ville blive behandlede paa samme Fod som de øvrige europæiske Nationers, ligesom der ogsaa, som allerede forhen meldt, er oprettet danske Consulater baade i Montevideo og Buenos Ayres. Ligeledes begav Commandeur Wulff sig, saasnart Fregatten var ankommen til Valparaiso, paa hvilket Sted der allerede forhen er ansat en dansk Consul, til Chilis Hovedstad, St. Jago, hvor Republikens Præsident strax tilbød sig at underhandle om Afsluttelsen af en Handelstractat; men da Erpeditionens Øiemed ikke tillod at oppebie den Tid, da Sagen kunde blive Senatet forelagt, afgjordes det, at Underhandlingerne skulde tilendebringes ved de contraherende Magters diplomatiske Agenter ved eet af de europæiske Hoffer, og Commandeuren, modtog desuden skriftligt Tilsagn om, at den danske Handel og de Kgl. Undersaatter imidlertid, under Forudsætning af Reciprocitet, skulde nyde i Republikens Teritorium al den Beskyttelse og alle de Fordele, som nu ere og fremtidigen ville blive tilstaaede den meest begunstigede fremmede Nation. – J Lima, hvor Commandeur Wulff indtraf i Begyndelsen af April Maaned, traadte han strax i Forbindelse med Republiken Perus's Præsident. Denne erklærede ham, at udtrykkelige Bestemmelser i Grundloven forbyde at indgaae formelige Handels-Stipulationer, men tilføiede derhos, i Regjeringens Navn, at den anseer saadanne Stipulationer for unødvendige, og at den danske Handel og de danske Undersaatter, i Kraft af Republikens Love og de der gjældende Principer, stedse i Peru ville finde al den Beskyttelse, Sikkerhed og alle de Fordele, som de gjensidige Handelsforbindelser maatte gjøre ønskelige. Desuden har Republikens Regjering meddeelt den af Commandeuren som dansk Consul ad interim ansatte Kjøbmand H. Witt i Lima det fornødne Exequatur. – Da en Reise til Gueyaquil vilde have gjort det saagodtsom umuligt at retournere med Fregatten inden Vinteren, har Commandeur Wulff ikke kunnet sætte sig i directe Forbindelse med Republiken Ecnador, ligesaalidt som med Bolivia, hvis Hovedstad Chuquisaca ligger 40 Dages Reise fra Havnen Cobia. Derimod har Commandeuren benyttet sit Ophold i Lima til ved de tvende sidstnævnte Republikers Charges daffaires i denne Stad at indlede de fornødne Skridt til senere Underhandlinger.